Diari Oficial de la Generalitat Valenciana


Sumari del DOGV 481, del 05-12-1986 (1986/807693)

ORDRE de 20 de novembre de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca situada a Elx, partida d'Atzabares Baix, destinada al Centre de Capacitacio Agrària.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   481

Data del DOGV
:   05-12-1986

Secció del DOGV
:   ALTRES DISPOSICIONS

Número del document
:   1986/807693


Data del document
:   20-11-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de novembre de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca situada a Elx, partida d'Atzabares Baix, destinada al Centre de Capacitació Agrària.  
El Centre de Capacitació i Experimentació Agrària d'Elx un dels tres amb què compta la Comunitat Valenciana, està situat a la zona de la Vega Baixa d'Alacant, i exerceix influència en tota la província, d'on rep alumnes de les diferents localitats.   
Segons les directrius emanades de la Conselleria d'Agricultura i Pesca, els fins primordials que, entre d'altres, han de perseguir els Centres de Capacitació Agrària, són la formació professional de joves agricultors i l'experimentació de varietats, conreus, etc. i en general noves tècniques de producció, essent element bàsic i fonamental, per al compliment dels fins indicats, l'existència de sol on dar-los a terme.   
Els nous plans d'experimentació i capacitació, fan que la finca existent no oferesca sol suficient, i és necessària i urgent l'ampliació, la qual s?ha d'aconseguir en les parcel·les confrontants amb l'actual finca, per tal d'arribar a la màxima eficàcia i el rendiment dels mitjans existents.   
En atenció d'aquests motius, d'acord amb el que disposa l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia oportuna i els informes del Servei de Patrimoni i de la Intervenció General.   
ORDENE:  
Article 1r  
S'acorda l'adquisició mitjançant contractació directa a títol onerós i en virtut de compra- venda, de la finca següent:   
Rústica. Una pega de terra situada en aquest terme municipal i partit Atzabares Baix, d'una extensió de quaranta-set àrees i noranta-sis centiàrees, equivalents a cinc tafulles i vuit braces, confrontant pel Nord Pasquala Serrano Valero; Est amb braçal de reg que separa terres de Rafael Rojas i Galiano; Sud Josep Vicent Pérez i Oest, Maria Díez Mora i terreny de l'Estat de camp d'estudis per a l'aplicació del reg.   
Aquesta finca és propietat actualment d'En Josep Serrano Valero. Figura inscrita en el Registre de la Propietat d'Elx, núm. 1, foli 92, tom 426 de l'arxiu, llibre 150 del Salvador, finca 7.533, inscripció 4a,   
Article 2n  
L'esmentada finca, es troba lliure de càrregues i arrendataris i al corrent en el pagament de contribucions i impostos.   
La compra, que necessàriament es formalitzarà en escriptura pública, es realitzarà per un preu de tres milions sis-centes deu mil sis-centes noranta-cinc pessetes (3.610.695 Pta.) Les despeses i els impostos que es deriven de l'esmentada compra, s'abonaran per les parts, segons la Llei.   
Article 3r  
El Servei de Patrimoni de la Tresoreria General realitzarà els tràmits necessaris per a fer efectiu el que disposa aquesta Ordre.   
València, 20 de novembre de 1986.   
El Conseller d'Economia i Hisenda,  
ANTONI BIRLANGA I CASANOVA